text: Ajuntament de la Garriga/Bombolles, amb Pep Bou
  Data i hora oficials: 26/05/2020 23:15
  Bombolles, amb Pep Bou
  Última revisió 30-01-2015 11:11
  El proper 7 de febrer a les 19 hores el conegut artista Pep Bou actuarà al Teatre de la Garriga – Patronat, on portarà l'espectacle familiar Bombollavà.
  Bombollavà és sinònim de moviment, dinamisme, humor... però sobretot de risc.
  Segons Pep Bou, després de regirar el laboratori de dalt a baix, "ofereixo un desafiament artístic a la recerca de la bellesa que s'amaga en les bombolles de sabó i que comparteixen protagonisme amb elements innovadors, projeccions i molta llum.
  Poques vegades es té l'ocasió de gaudir d'un espectacle on un alquimista reconegut decideix abandonar el confort del laboratori per vestir-se de funàmbul i començar a caminar per la corda tensa, convençut que al teatre —com a la vida—, allò que val la pena sempre comporta un desafiament.
  Es poden comprar les entrades a:
  a l'OAC de l'Ajuntament de dilluns a divendres de 9 a 14 i els dilluns i dijous també de 16.30 a 19h i el dia de l'espectacle una hora abans de l'espectacle a la taquilla del teatre. Telf: 938605050